მაფაშ ზიტყვა

მაფაშ ზიტყვა () — 2010 წანაშ ბრიტანული ისტორიული დრამა, ნამჷთ გინიღჷ რეჟისორქ ტომ ჰუპერქ დევიდ სეიდლერიშ სცენარიშ მეჯინათ. ფილმიქ 2010 წანაშ ტორონტოშ ოერეფოშქაშე კინოფესტივალს კათაშ სხუნუქ იჸყ.

ფილმიშ თარი გერგეზი კოლინ ფერთი ასახიერენს  მაფა ჯორჯ VI დო ჯეფრი რაში თერაპერტ ლაიონელ ლოუგის, ნამჷთ ოხვარუ მაფას ბურდინით ჩიებაშე სქილადას. ფილმიშ გინოღალაქ დიჭყჷ დიდ ბრიტანეთის 2009 წანაშ გერგობათუთას. თიში მაართა დო ლიმიტირებული ძირაფა მენწყჷ 2010 წანაშ 26 გერგობათუთას ააშ–ს. ფართე მასეფიშო თიქ ხემიოლუქ იჸუ 2010 წანაშ 10 ქირსეთუთას, თიში ოფიციალური პრემიერაქ რდჷ გოართიანაფილი იმაფეს 2011 წანაშ 7 ღურთუთას. თიშ გიშულას პოზიტიურ გოხონარაფაქ მაჸუნჷ. Rotten Tomatoes-იშ მეჯინათ კინოკრიტიკოსეფიშ 96% თის დადებითო აფასენს.

როლეფს
კოლინ ფერთი - ჯორჯ VI
ჯეფრი რაში - ლაიონელ ლოუგი 
ჰელენა ბონემ კარტერი - დედა დედოფალი
გაი პირსი - ედუარდ VIII
ტიმოთი სპალი - უინსტონ ჩერჩილი 
დერეკ ჯეიკობი - არქიეპისკოპოსი კოზმო ლანგი

 ჯილდოეფი 
ოსკარიშ 83-ა დოჯილდაფას ფილმიქ არძაშე უმოსი, 12 ნომინაცია დეინალჷ. ფილმ დაჭყაფურწკჷმა ართო იჸუ სურათი, ნამჷქით არძაშე უმოსი ჯილდო მიპალუ დაჯილდოებას.

ოსკარი
საუჯგუშო ფილმი
საუჯგუშო რეჟისორი: ტიმ ჰუპერი
საუჯგუშო არტისტი კოჩი: კოლინ ფერთი
საუჯგუშო ორგინალური სცენარი: დევიდ სეიდლერი

BAFTA
საუჯგუშო ორიგინალური სცენარი: დევიდ სეიდლერი
საუჯგუშო არტისტი კოჩი: კოლინ ფერთი
საუჯგუშო არტისტი კოჩი მაჟირახარისხამი როლს: ჯეფრი რაში
საუჯგუშო არტისტი ოსური მაჟირახარისხამი როლს: ჰელენა ბონემ კარტერი
საუჯგუშო მუსიკა: ალექსანდრ დესპლა

ორქოშ გლობუსი
საუჯგუშო არტისტი კოჩი დრამას: კოლინ ფერთი

 რესურსეფი ინტერნეტის





 სქოლიო 

კატეგორია:2010 წანაშ ფილმეფი
კატეგორია:ბრიტანული ფილმეფი
კატეგორია:ტომ ჰუპერიშ ფილმეფი
კატეგორია:ინგლისურნინამი ფილმეფი